হাবিবুর রহমান সোহান

হাবিবুর রহমান সোহান (জন্ম: ২০ নভেম্বর ১৯৯৯) একজন বাংলাদেশী ক্রিকেটার। তিনি একজন ডানহাতি ব্যাটসম্যান। তিনি সিরাজগঞ্জ এর শাহজাদপুরে বড় হয়েছেন এবং রাজশাহীর বিভিন্ন কর্পোরেট লীগে খেলেছেন। তিনি ২০২০ সালে ঢাকায় চলে আসেন এবং শেখ জামাল ধানমন্ডি ক্লাব একাডেমি থেকে প্রশিক্ষণ গ্রহণ করেন। তিনি বাংলাদেশ "এ" দলের হয়ে হংকং "এ" দলের বিপক্ষে মাত্র ৩৫ বলে সেঞ্চুরি (১০০) রান করেন যা বাংলাদেশের যেকোনো ব্যাটসম্যানের ক্ষেত্রে দ্রুততম সেঞ্চুরি।

 ঘরোয়া ক্যারিয়ার 
২০২২ সালের নভেম্বরে, ২০২২-২৩ বাংলাদেশ প্রিমিয়ার লিগে খেলার জন্য খেলোয়াড়দের ড্রাফটের পর তাকে খুলনা টাইগার্সের হয়ে খেলার জন্য বাছাই করা হয়। ৯ জানুয়ারি ২০২৩ তারিখে চট্টগ্রাম চ্যালেঞ্জার্সের বিপক্ষে খুলনা টাইগার্সের হয়ে তার টি-টোয়েন্টি অভিষেক হয়। ১৬ মার্চ ২০২৩ তারিখে ২০২২-২৩ ঢাকা প্রিমিয়ার ডিভিশন ক্রিকেট লীগে মোহামেডান স্পোর্টিং ক্লাবের বিপক্ষে গাজী গ্রুপ ক্রিকেটার্সের হয়ে তার লিস্ট এ অভিষেক হয়। ১৭ এপ্রিল ২০২৩ তারিখে, তিনি শাইনপুকুর ক্রিকেট ক্লাবের বিপক্ষে লিস্ট এ ক্রিকেটে তার প্রথম সেঞ্চুরি করেন।

২০২৩ সালের ডিসেম্বরে, তাকে ২০২৩-২৪ বাংলাদেশ ক্রিকেট লীগ ওয়ানডে টুর্নামেন্টের জন্য নর্থ জোনের দলে স্থান দেওয়া হয়। ২৮ ডিসেম্বর ২০২৩ তারিখে, সেন্ট্রাল জোনের বিপক্ষে ম্যাচে, তিনি মাত্র ৪৯ বলে এক শতক হাঁকান, যা লিস্ট এ ক্রিকেটে একজন বাংলাদেশী খেলোয়াড়ের দ্রুততম শতকের রেকর্ড করে।

 তথ্যসূত্র 

 বহিঃসংযোগ 



বিষয়শ্রেণী:রাজশাহী বিভাগ থেকে আগত ক্রিকেটার
বিষয়শ্রেণী:বাংলাদেশ উত্তরাঞ্চলের ক্রিকেটার
বিষয়শ্রেণী:গাজী গ্রুপের ক্রিকেটার
বিষয়শ্রেণী:খুলনা টাইগার্সের ক্রিকেটার
বিষয়শ্রেণী:বাংলাদেশী ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯৯-এ জন্ম